Nathan Méténier

Nathan Méténier (alizaliwa Juni 1999) ni mwanaharakati wa hali ya hewa na mazingira nchini Ufaransa. Alikuwa mmoja wa wanachama wachanga zaidi wa Kikundi cha kwanza cha Ushauri cha Vijana cha Umoja wa Mataifa kuhusu mabadiliko ya tabianchi kutoka mwaka 2020 hadi 2022. 

Ndiye mwanzilishi wa Generation Climate Europe, muungano mkubwa zaidi wa mitandao inayoongozwa na vijana katika ngazi za Ulaya, ikisukuma hatua kali kutoka kwa Umoja wa Ulaya kuhusu masuala ya hali ya hewa na mazingira.

 Maisha 
Nathan Méténier alikulia mjini Grenoble, katika Milima ya Alps nchini Ufaransa ambapo aliweza kushuhudia athari za mabadiliko ya tabianchi kwa macho yake mwenyewe. Alitangaza: “Nimeona mabadiliko, nimeona barafu ikitoweka na kuporomoka kwa mlima Mont Blanc”

Amefanya kazi na kushiriki katika mashirika na harakati nyingi haswa kama Mkurugenzi wa Kanda wa Youth4Nature na msemaji wa Vijana na Mazingira barani Ulaya. Alihitimu kutoka Taasisi ya Grenoble ya Mafunzo ya Siasa. Na kwa sasa anasomea katika Chuo cha London School of Economics.

Kuanzia mwaka 2019 hadi 2021, Méténier alikuwa mjumbe kwenye Bodi ya Vijana na Mazingira barani Ulaya. Yeye ni mwanzilishi na mratibu wa Generation Climate Europe, na pia Yeye ni balozi wa Youth4Nature. Yeye ndiye mwanzilishi wa Generation Climate Europe ambao muungano mkubwa zaidi wa mitandao inayoongozwa na vijana katika ngazi za Ulaya, akisukuma hatua madhubuti kutoka kwa Umoja wa ulaya juu ya masuala ya hali ya hewa na mazingira.

Mnamo mwezi Julai mwaka 2020 hadi 2022, Méténier aliteuliwa na Katibu Mkuu wa Umoja wa Mataifa anayeitwa António Guterres kwa mara ya kwanza katika Kikundi cha Ushauri cha Vijana kuhusu mabadiliko ya tabianchi kilicho na viongozi saba wa vijana wa hali ya hewa kuweza kumshauri kuhusu hatua za kukabiliana na mgogoro wa hali ya hewa kwa kipindi cha miaka miwili. Méténier alikuwa mmoja wa vijana walio na umri wa kati ya miaka 18 hadi 28. Alikuwa pekee aliyewakilisha nchi ya Ufaransa na Ulaya ya Magharibi.

 Harakati 
Méténier amelenga hasa kuimarisha sauti ya harakati za vijana huko mjini Brussels. Alianzisha Generation Climate Europe mwaka wa 2019 akiwa na nia ya kukusanya vuguvugu kuu la vijana barani Ulaya linalohusika na masuala ya mazingira.

 Marejeo 

Jamii:Waliozaliwa 1999
Jamii:Watu walio hai
Jamii:Wanaharakati wa Ufaransa
Jamii:Wiki4HumanRights 2025